Luytenen izarra

Luytenen izarra (GJ 273 / LHS 33 / HIP 36208) +9,85eko itxurazko magnitudea duen izar bat da. Bere mugimendu propio handia ziuraski Willem Luyten herbeheretar-estatubatuar astronomoak aurkitu zuen, nori bere izena zor dion. Batez ere gure eguzki-sistemaganako hurbiltasunagatik ezaguna (12,37 argi-urtera dago), Canis Minor konstelazioan dago, Gomeisatik (β Canis Minoris) hegomendebaldera eta Procyondik (α Canis Minoris) mendebaldera dagoelarik. Luytenen izarretik gertuen dauden izar sistemak jada aipaturiko Procyon, soilik 1,2 argi-urtera dagoena, eta Ross 614, 3,9 argi urtera dagoena dira.

Luytenen izarra M3.5 V espektro motako nano gorri bat da. Bere argitasuna gure eguzkiarenaren %0,145ekoa da. Gure eguzki-sistemaren inguruan dauden beste izar batzuen antzerakoa, Ross 154, Ross 128 eta YZ Ceti kasu, gure eguzkiak baino masa gutxiago du, 0,26 eguzki masako masarekin. Dirudienez errotazio moteleko izar bat da, baliteke batere ez errotatzea ere. Edonola ere, bere errotazio abiaduraren gorengo muga kilometro 1 segundukoa da. Bere metaltasuna gure eguzkiarena baino nabarmen txikiagoa da (Fe/H = 0,16).

Badago nolabaiteko ebidentziarik Luytenen izarrak izarra ez den lagun bat izatearena, bere masa Jupiterrenaren 0,4 eta 1,1 artekoa izango litzatekeelarik, baina orain arte ez da baieztatu.

 Ikus, gainera 
 Lurretik gertuen dauden izarren zerrenda

 Kanpo estekak 

Kategoria:Izen propiodun izarrak
Kategoria:Canis Minor konstelazioa
Kategoria:Hipparcos objektuak
Kategoria:Durchmusterung objektuak
Kategoria:Burbuila lokala
Kategoria:Gliese eta GJ objektuak
Kategoria:M motako sekuentzia nagusiko izarrak
Kategoria:Ziurtatutako lau planeta dituzten sistema-planetarioak